# Stranac lektira prepričano – Alber Kami

Roman Stranac je napisao **francuski nobelovac Alber Kami.** Glavni motivi u romanu su: ljudska egzistencija, prolaznost i besmisao života, usamljenost i nemoć čoveka da utiče na stvari koje mu se dešavaju u životu.. Ovo je **lektira Stranac –** **ukratko prepričano delo, pa pročitajte analizu lektire Stranac.**

* **Pisac: Alber Kami**
* **Književni rod:** epika
* **Književna vrsta:** roman
* **Mesto:** Alžir
* **Vreme:** nije poznato

## Stranac ukratko prepričano

Roman Stranac napisan je u prvom licu. Sastoji se iz dva dela. U prvom delu je opisan Mersoov život. On nema prijatelje i vreme uglavnom provodi sam. Na početku saznaje da mu je majka umrla i to ga ne potresa mnogo. U drugom delu Merso je u zatvoru i čeka presudu.

### Prvi deo

**Na početku romana Mersou javljaju telegramom da mu je umrla majka**. On ne zna tačno kada se i kako to desilo. Poslodavac mu daje dva slobodna dana, ne izjavivši čak ni saučešće. Mersoova majka provela je u domu u jedom selu skoro 3 godine i upravnik istog kaže da je tu bila jako srećna. Mersoje nije posećivao puno jer bi mu to “oduzelo nedelju” i pored toga predstavjlalo određeni napor (autobus, karte, putovanje).

Otišao je da vidi majku u malu mrtvačnicu i kada ga je nastojnik pitao da li želi da mu otvori kovčeg, on je rekao da ne želi, iako se osecao neprijatno i svestan je i sam da to nije trebalo da kaže. Proveo je noć uz nju sa nekoliko njenih prijatelja iz doma. Posle sahrane nije više razmišljao o majci već o svojim kolegama i kako su oni sada na poslu.

**Kada se vratio u Alžir sreo je bivšu koleginicu Mariju**. Oni su izašli zajedno u bioskop i ona je provela noć kod njega.  Kasnije se Merso sprijateljio sa komšijom Rajmondom. Rajmond mu je pričao kako ima ljubavnicu i da ju je pretukao kada je saznao da ga je varala. Rajmond je primetio da ga prate Arapi, a jedan od njih je brat njegove ljubavnice.

U komšiluku je živeo i Salamano, nekadašnji Mersoov dobar prijatelj. On je bio psa i stalno je vikao na njega. Pas i Salamano su počeli da liče jedan na drugog. Uvek ih je Merso viđao zajedno. Svaki put kada je Salamanu pas pobegao on je bio mnogo tužan i nije se smirio dok ga nije našao.

**Merso je često provodio svoje vreme sa Marijom**, ali nije imao osećanja prema njoj nego mu je bilo zgodno biti u društvu kako ne bi bio sam. Kada je Rajmond pitao Mersoa da provedu vikend u vikendici sa njegovim prijateljima on je pristao i poveo je i Mariju. Dok su bili tamo Merso, Rajmond i drugovi su otišli da se prošetaju. Sreli su Arape i izbila je tuča. Kasnije su hteli da im se osvete i Merso je tražio Rejmondu da mu da pištolj.  Arapin je izvadio nož i Merso je pucao u njega. **Kada je Arapin pao Merso je pucao u njega još 4 puta**.

### Drugi deo

**U drugom delu romana Merso provodi u zatvoru čekajuću presudu.** On je potpuno ravnodušan i ne potresa ga uopšte kako će proći suđenje. Marija mu je dolazila nekoliko puta u posetu i plakala, ali njega više ona ne zanima tako da je ona prestala da dolazi. **Tužilaštvo kopa po njegovom privatnom životu**, saznali su da nema prijatelje ni porodicu, koliko je bio ravnodušan na sahrani svoje majke i kako je samo nekoliko dana posle otišao u bioskop i počeo da se zabavlja sa Marijom.

Svi koji ga poznaju dolaze da svedoče. On nije slušao šta pričaju, sve vreme je ravnodušan i isključen. Vreme u zatvoru provodi čitajući stare članke iz novina koje pronalazi u daskama kreveta. **Na kraju Merso biva osuđen na smrt**. Odbijao je da priča sa sveštenikom tri puta. Na dan njegove smrti Merso je smiren. Misli da je bolje da umre nego da nastavi takav život u kome je svakome stranac. **Njegov život je bio bezličan, bez ikakvih navika, običaja, ciljeva i sreće**. Osećao se kao stranac u društvu.

## Analiza likova

Glavni likovi u romanu Stranac su:

* **Merso**,
* **Rajmond**,
* **Marija** i
* **Salamano**.

### Merso

On je **glavni lik u romanu**. Roman je napisan u prvom licu kao da ga on piše. On je mlad i radi kao činovnik. Ne zanima ga mnogo napred u poslu, nema prijatelje i živi sam. Kada saznaje da mu je majka umrla nije uopšte potrešen. On više razmišlja o tome kako njegove kolege provode dan na poslu i kako mu je teško da pređe toliki put da bi otišao na sahranu.

Ulazi u vezu sa Marijom iz dosade, nema nikakva osećanja prema njoj, ali mu prija njeno društvo. Imao je prijatelja Salamana i sada se sprijateljio sa Rajmondom i provode dosta vremena zajedno.

Merso živi život dan za dan, nema nikakvih ambicija u životu. Kada je ubio čoveka nije osećao krivicu i mirno je isčekivao presudu. Bio je osuđen na smrt i nije se potresao zbog toga. Laknulo mu je što će napustiti takav besmisleni život u kome se oseća otuđeno i kao stranac u društvu.

### Rajmond

On je **Mersoov komšija**. Sprijateljili su se jako brzo. Rajmond je bio plećat, nizak i lepo se oblačio. Živeo je sam. Imao je ljubavnicu koju je prebio kad je saznao da ga je varala. Kasnije je imao problema sa njenim bratom i njegovima drugovima Arapima. Pretukao je ljubavnicinog brata i kasnije učestvovao sa Mersoom u tuči. Svedočio je za Mersoa na sudu i bilo mu je jako krivo što je on upao u nevolju zbog njega.

### Marija

**Marija i Merso su nekada radili zajedno**. Kada se on vratio sa sahrane sreli su se slučajno na plaži i dogovorili da izađu zajedno. Ona se zaljubila u njega i želela je da je on oženi. Bila je jako potresena što je on završio u zatvoru. Dolazila je stalno na suđenje i plakala. Prestala da ga posećuje kada je videla da njega ona ne zanima.

### Salamano

**Salamano je star i živi u istoj zgradi u kojoj žive Merso i Rajmond**. Nekada su on i Merso bili prijatelji. Ima kuče već osam godina i nerazdvojni su. Počeli su da liče jedan na drugog. Pas ima problema sa kožom, dlaka mu je otpala i ima kraste. Salamano takođe ima kraste po licu. Stalno viče na psa i bije ga. Kada mu on pobegne jako je tužan i ne staje dok ga ne pronađe.

## Alber Kami – kratka biografija

Alber Kami je živeo od 1913 do 1960. godine. Kao mlad ostaje bez oca koji je poginuo u Prvom svetskom ratu. Dok je studirao Filozofski fakultet u Alžiru morao je da radi kako bi se izdržavao. Kasnije se preselio u Francusku gde je pisao za novine. Bio je francuski pisac i dobitnik Nobelove nagrade za književnost 1957. Godine. Bio je najmlađa osoba koja je dobila ovu nagradu za to vreme. Poginuo je u saobraćajnoj nesreći.